પોતાની આ જીત માટે પોતાના પતિની સાથે જ પોતાની ફૅમિલીના સર્પોટને ક્રેડિટ આપનારાં શ્વેતાબહેન સતત ત્રણ વખત હાફ મૅરથૉન જીતી ગયાં છે છતાં એ માટે તેમણે બહુ પ્રૅક્ટિસ નથી કરી એવું કહીએ તો આશ્ચર્ય લાગશે, પણ આ વાત સાચી છે. હું બહુ પ્રૅક્ટિસ નથી કરી શકતી એવું બોલતાં શ્વેતાબહેને કહ્યું હતું કે ‘ઉંમર અને સમયના હિસાબે મને બહુ પ્રૅક્ટિસ કરવા નથી મળતી. અઠવાડિયામાં એકાદ-બે વાર હું ક્લબમાં પ્રૅક્ટિસ કરવા જાઉં છું. જોકે પહેલાં તો હું પંદર દિવસે અથવા મહિને જતી હતી. હું નાનપણથી જ સ્ર્પોટ્સમાં બહુ ઇન્ટરેસ્ટ લેતી આવી છું અને સ્કૂલના દિવસોમાં અનેક ઍક્ટિવિટીમાં ભાગ પણ લીધો છે એટલે હું આ ઉંમરે પણ હોંશે-હોંશે મૅરથૉનમાં ભાગ લઉં છું. આગળ પણ ભવિષ્યમાં જેટલી વાર ચાન્સ મળશે એટલી વાર ભાગ લેતી રહીશ.’